總體編碼相對簡單，要用運算模型模擬佢好易，唔似得頻率編碼或者時間編碼噉，嚇嚇都講個別神經細胞嘅活動－因為一個腦區閒閒地都有成幾億粒神經細胞，所以做起電腦模擬上嚟好多時都會好撈絞－電腦模擬頻率編碼或者時間編碼往往要將嗰成幾億粒細胞逐粒逐粒模擬嗮，而電腦模擬總體編碼好多時都淨係使考慮「估計有幾多百分比嘅細胞以呢種規律射緊 spike」等嘅問題，相比之下就簡單好多；